Indtryk fra Bangalore 

Sendt fra. Bilen kl 6 morgen 

Nedenfor er nr 13

Det første indtryk, da vi kom til Bangalore (B'lore) , var at trafikken i denne milion by er total kaotisk. Det er næsten ikke til at beskrive, hvordan biler, autorickshaws og mtorcykler ofte med fra 3-5 personer kører ud og ind imellem hinanden. Der er ofte ingen vognbaner og ind imellem biler og motorcykler er der passagerer som med livet som indsats går på tværs først ved at se til venstre og så redde sig ud midt på vejen, hvor trafukken kommer fra højre og så bane sig vej igen mellem motorcykler og biler til den anden side. Der er som ofte ingen fortov, og hvis der er, så er der store huller, som man kan falde i og slå sig fordærvet. Ofte er der lavet store bump så bilen bremser hårdt op og næsten står stille, eller der er store huller i vejen, som alle biler og i hundredevis af motorcykler prøver at komme udenom

Ja det lyder kaotisk og er det også, men det kører alligevel. Når vores taximand skal køre ud fra Bangalore Gulf Club, hvor vi bor, skal han køre på tværs af 3-4 vognbaner, der kommer drønende fra højre. Vejen her er ensrettet, så der er ingen trafik fra venstre, men lige efter han er drejet om hjørnet kommer trafikken for fulde gardiner fra hans venstre side. Jeg stemmer fødderne mod gulvet og opsender en stille bøn - og så glider vi roligt på tværs medens biler og motorcykler dytter og vores chauffør blander sig i koret ved for det meste at dytte men også ved at holde knappen nede hele tiden.

I går ville jeg passere en meget befærdet vej til fods. Jeg fandt en inder, som ventede på at komme over på den anden side. Jeg stllede mig ved siden af ham, og da han med dødsforagt kastede sig ud i trafikken en holdt jeg mig helt tæt op ad ham, så han ville blive kørt ned først. Vi kom frelst over vejen.

B'lore er en ny by. Det ældste jeg har kunnet læse var omkring midt i 16. Århundrede. Briterne kom 1809 og fra 1831 gjorde de den til administrativt centrum for regionen. Der findes stadig en række store bygninger fra kolonitiden. Den er nu en vigtig IT by og værdsat for et behageligt klima. Der menes at være 6.1 mill indbyggere. 

Vi gik bytur en af de første dage. Målet var et marked. Desværre må jeg skrive/indrømme at byen er utrolig beskidt. Der ligger plastik flaker og poser og anden emballage overalt. Skidtet flyder i rendestenen, eller ligger ofte i dynger ned ad gaderne. Torvet var delt i grøntsager, fjerkræ, oksekød og fisk. Det er ubeskriveligt at fortælle om fjerkræ afdelingen. Kyllinger, der vsr slagtet blev med en machete lignende kniv choppet op i små stykker uden hensyn til ben eller andet. Man hugger den simpelthen op fra en ende af. Jeg tror nok jeg fremover har mistet appetitten for at spise kylling. Kødafdelingen er en historie for sig. De store kødstykker lå åbent for fluer og andet kravl, og på gulvet sagde Ho at han havde set rotter pile rundt. Stanken var ulidelig, og jeg kan godt forstå at de havde fotoforbud der

Else tilføjer, at vi spiser alligevel stadig kyllinger og det er også næsten det eneste kød vi får. Det er også kun Ho der har set rotter. Det ved jeg så ikke om det siger noget om rotter eller HO. 

Idag kørte vores chsuffør os til Brigade Road. Jeg skulle til en Vodafone forretning pg vi blev sat af på hjørnet. Chaufføren, som ikke forstår andet end få engelske ord blev af Ho indstrueret i at køre en runde og køre ned ad Brigade Rosd. Der ville vi så møde ham. En ophidset Ho i telefonen til mig og Else sagde, at den kraftidiot netop var kørt forbi ham og nu sandsynligvis slet ikke ville kunne komme tilbage førend om 1/2 time, og at han muligvis slet ikke ville kunne finde os. 

Vi ventede en rum tid og hele tiden var der richshaws som tilbød at køre for os. Enden blev at Ho sagde, at vi godt kunne tage en autorichshaw, men han ville ikke betake, når vi havde vores egen taxi . Else og jeg fik så nok en oplevelse ved at køre med en richshaw. Jeg ville vide hvad vejen vi kørte på hed og chaufføren vendte sig om mod mig med det resultat, at han var lige ved ramme en anden richshaw bagi. Så holdt jeg min mund kraftig opfordret af min Elseske. Man må jo gi sig en gang imellem. Vi nåede hjem for den aftalte pris 10 kr. Lidt efter ringede HO fordi han også havde taget en Richshaw og kun havde en 500 rub. Sedddel. Så nu måtte han også ryste op med en tier da vores chauffør slet ikke havde vist sig. Med hjælp fra receptionen blev der ringetnog talt med ham på sproget kanada så han kunne finde hjem i folden.

Til aften skulle vi spise vores sidste måltid i golf klubben. Belært af erfaring, hvor jeg første gang vsr blevet afvist på grund af upassende rund halset t-shirt, man skulle have skjorte med krave på ellrr bluse med krave, havde jeg omhyggeligt taget en rigtig skjorte på og gik nok så fornøjet ned i restauranten. Kort efter kom en uniformeret hotelansatnog sagde at jeg ikke måtte have bukser på, altså mine bukser som har en elastik om livet og en stribe ned ad siden. Så ud igen op på 2 sal af med sandaler og bukser og på med bukser med livrem. Så kunne jeg få noget at spise.

Vi har nu afregnet og betalt måltider, drikkevarer, hotelværelse for 5 dage for 825kr pr person ialt. Det kunne da godt være man skulle holde flere ferier i Bangalore.

For os har det været en utrolig oplevelse både at se byen og være med til et stort og fashionabelt katolsk/hindu bryllup. Vi glemmer aldrig disse store oplevelser.

God nat kl er 23:42 og vi skal op kl 5 for at komme ud af byen inden den store morgentrafik bryder løs. Næste mål er kongepaladset i Mysore

Den 05/01/2015 kl. 22.50 skrev Niels Ebbe Huus <niels.ebbe.huus@gmail.com>:


Indien Rejsebrev nr 12

Bangalore 5.01.2015

Foto må komme senere

Muhurtham på Woodlands Hotel

Mark er katolik og Kriti er hindu. Den 2. jan. Var der Roce. 3.januar var der højtidelighed i den katolske kirke Francis Xavier. Den 5. var der hindu bryllup i Woodland Hotel.

Vi er netop kommet hjem efter en farvestrålende oplevelse. Allerede kl 6:30 ringede vores vækkeur, for vi skulle køre med vores egen taxi kl 7:30

Først var der morgenmad. 

Den blev serveret på et stort bananblad. Der var et menukort til alle deltagerne og på det stod der, hvor på bananbladet retterne ville blive lagt. Vi sad ved lange lange borde og i hastig rækkefølge kom tjenere og øste op på vores bananblad. Der var ingen knive, skeer og gafler. Så vi begyndte på indisk vis at spise både det flydende og det lidt mere faste med fingrene. Dertil var der friskbagt brød

Ti tjenere i række kom og serverede for os i hurtig rækkefølge. Først havde Else og jeg været ude i køkkenet for at se en masse mænd med bar overkrop og tæer, der tilberedte maden i store kogekar. Der var et leben uden lige. Røremaskiner kørte og andre rodede rundt i maden for at tilberede den. Vore store industrikøkkener kunne nok spare meget, hvis de indrettede sig efter indiske forhold. Her blev der serveret for mere end 200 mennesker i løbet af nul komme fem. Pudsigt nok var det kun serveringspersonalet der havde hygiejne bind på hovedet. Det skulle måske have været dem i køkkenet, der bar dem. Vi fik serveret AlooBonda, Idli, khara Bath, Mangalore Buns, Set Dose, Damrote, Chutney, Saagu og Sambar, - I forstår nok.

Derefter gik vi hen i et festtelt uden vægge og med en blomstersmykket tribune i den ene ende. På tribunen sad der en guru og et par hjælpere. Guruen sad hele tiden og mumlede bønner i en lang kæde. Til venstre for scenen var der et fire mands orkester: trummer, to saxofoner og et truphorn som var 2 m langt. De larmede så ingen overhovedet kunne høre hvad guruen sagde. Først blev Mark ført op på scenen i sit nogenlunde almindelige tøj. Han fik blomsterkrans om halsen og der blev kastet et eller andet i hovedet på ham. Orkestret kørte for fulde gardiner og der var ikke særlig meget opmærksom hed fra publikums side

Mark blev ført ud og kom tilbage i bar overkrop kun dækket halvt af et orange klæde. På et tidspunkt blev han ført om bagved scenen og iført orange overdel og guld turban hindu bukser og givet en hyrdestav i hånden

Så kom der en procession af skønne kvinder og gemt nede bagest gik Kriti med en lille ansigtsskærm symbolsk holdt op foran sig

På scenen stod Mark med ryggen ud mod os i ført guld turban. To hinduer holdt et klæde op foran ham. Alle pigerne gik op ved siden af scenen og vi kunne ikke rigtig se hvor Kriti blev af. Men pludselig sænkede de klædet og Mark stod overfor Kriti. Folk jublede. Derpå kom der en lang bryllupsceremoni, hvor både Ho og jeg ind imellem faldt i søvn, trods den øredøvende larm fra de fem musikere.

Det vrimlede med både professionelle og amatør fotografer. Nogen af dem satte deres linse få centimeter fra ofrene. Andre brugte 40-50 cm lange telescoper, som de skød ind imellen de nygifte. Andre snakkede frit hvor de sad og der var en meget uhøjtidelig stemning, næsten for uhøjtidelig. Både gommens og brudens forældre skulle også op på scenen og gennemføre en række ritualer i bare tæer. På et tidspunkt var der tændt et bål i en jernbeholder og så skulle parret gå 7 gange rundt om ilden afbrudt af velsignelser og bønner. Jeg ved ikke hvad der foregik, for ingen kunne høre noget for musikken.

Da kl var omkring 12 var det vist nok slut. Derefter spise vi frokost af bananblade og ved 14 tiden var det slut. Det havde varet fra kl ca 8.

Der var mange flotte sarier i alle regnbuens farver. Mange mænd også bl de danske var klædt i hindutøj. De danske piger havde også været på indkøb for at ligne indiske piger med sarier, men det var nu ikke lykkedes i alle forhold. Else bar sorte organza bukser en flerfarvet top, rød, rosa blå, og en sort jakke samt matchende halskæde og ørestikker se foto. Jeg havde et par kedelige lange sortgrå bukser på og en kortærmet skjorte. Ho. var ligeså kedelig klædt. Vi fik lov at beholde skoene på under hele handlingen. Kun dem på scenen måtte vise, at de havde vasket deres tæer.

Oplevelsen vil vi aldrig glemme. Roce med farvestrålende kvinder i sarier og lange kjoler og dans og livsglæde 2. jan.. Katolsk messe på 1 1/2 time og fornem spisning sammen med 2-300 mennesker i et meget fint hotel, hvor bl a. Michael søster uden manuskript holdt en meget god tale og så som et flot punktum Muhurtham den hinduistiske bryllups ceremoni. Vi har forstået at parret først efter den hindu ceremoni er at regne for ægtefolk - med hvad der hører.

